b'\n_START_ARTICLE_\nElin Waris\n_START_PARAGRAPH_\nElin Maria Gustava Waris (17. maaliskuuta 1875 Helsinki  \xe2\x80\x93 17. huhtikuuta 1958 Helsinki) oli  suomalainen opettaja ja lastentarhaopettajien koulutuksen toteuttaja ja kehitt\xc3\xa4j\xc3\xa4 l\xc3\xa4hes nelj\xc3\xa4n vuosikymmenen ajan._NEWLINE_Elin Wariksen vanhemmat olivat junamies Johan Waris ja Alvina Gustava Nikander. H\xc3\xa4n k\xc3\xa4vi tytt\xc3\xb6koulun 1892 ja lastentarhaseminaarin 1899 ja teki opintomatkoja Ruotsiin ja Saksaan. Waris toimi S\xc3\xb6rn\xc3\xa4isten kansanlastentarhan ja kasvattajaseminaarin opettajana vuodesta 1899 ja Ebeneserkodin johtajana vuodesta 1925 vuoteen 1938. Sit\xc3\xa4 ennen h\xc3\xa4n oli ollut vuodesta 1905 Ebeneserkodin yhteydess\xc3\xa4 toimineen lastentarhaopettajaseminaarin suomenkielisen kurssin vastuuhenkil\xc3\xb6. Vaasaan Waris perusti lastentarhan 1900\xe2\x80\x931901. H\xc3\xa4n oli useiden lastentarhaopettajien yhdistysten kunniaj\xc3\xa4sen ja tuki Suomen L\xc3\xa4hetysseuran toimintaa eri tavoin vuosikymmenten ajan.'